Восьмая галерэя, якая завяршае вялізнае “палатно” экспазіцыі, — “Пасляваенныя гады”. Антысеміцкая кампанія 1968 года, жыццё пасля калапсу камуністычнага рэжыму — гэтыя акцэнты прысутнічаюць у расповедзе. “Ці ёсць антысемітызм сёння ў Польшчы? Будучыня для яўрэяў у сучаснай польскай краіне?” — наведвальніку прапаноўваецца паглядзець мультымедыйную праекцыю пра сённяшнія рэаліі ў адпаведным фокусе. І зразумець, што сам “Polin” з’яўляецца пэўным працягам няпростай размовы пра паразуменне дзвюх культур у самым шырокім кантэксце.